الحمد لله والصلاة والسلام على رسول الله 

الحمد لله رب العالمين» بنبداً مع ب بعض الموسم الجديد من برنا جكم ثبت رجلك. 

بعد ما تكلمنا في الموسم الأول عن ترتيب الأفكار ترتيب منطقي» وبالترتيب المنطقي ده قدرنا 
نرتب العقائد ووصلنا بأدلة علمية ومنطقية لصحة العقيدة الإسلامية» والحمد لله الموسم الأول 
لاقی قبول منكم وحب وتأييد. ولقيت ناس كتير أوي بيراسلوني سواءً على صفحتي الشخصية أو 
على صفحة قناة البيّنة وبيسألوا عن الموسم الثاني وبيستعجلوه بس بصراحة كنا محتارين نقدم ايه 
الموضوع للموسم الثاني» هل نتكلم عن رد الشبهات؟ ولا نتكلم عن الأديان الثانية زي اليهودية 
والنصرانية والصابئة ولا حتى الأديان غير الكتابية زي البوذية والزرادشتية والسيخ والهندوس؟ 
ولا نتكلم عن الفلسفات الغربية وأثرها في فكر التغريب المنتشر دلوقتي بين الشباب. 

بس لما جيت فكرت لقيت ان كل ده بيآثر في الشباب لسبب رئيسي هو ان الشباب نفسهم ما 
يعرفوش حاجه عن الإسلام غير اسمه وشوية مظاهر تعبدية كدا بحسب مجتمعهم, لكن البناء 
الإسلامي العلمي ما يعرفوش عنه حاجه» عشان كدا قررت إن شاء الله يكون الموسم الثاني 
تكملة للموسم الأول» زي ما تكلمنا في الموسم الأول عن أصول العقيدة الإسلامية بصورة 
مبسطة ومنطقية» إن شاء الله في الموسم الثاني هنبتدي نتكلم عن أصول العلوم الشرعية برضو 
بصورة مبسطة ومنطقية» لأن ده هيكون درع للمسلم ضد أي هجمات أصلها الطعن في الدين 
وتامتاسية دو م المسلم يعرف دينه علشان يثبت يشت رجله. 


تعالوا الأول قبل ما نتكلم عن العلوم الشرعية خصوصاًء نتكلم عن العلوم البشرية عموماً 
هنلاقي ان كل علم بشري عموماً بينقسم لمرحلتين أو نقدر نقول بينقسم لقسمين: قسم عباره عن 
نقل» وقسم عباره عن الفهم. 

يعني ايه؟ أي علم بيكون في أوله جرد خبرات وتجارب بيتم تناقلها ما بين البشر بوسيلة ما 
وبعدين حد بيجي يفهم الكلام ده ويطلع منه مقدمات ونتايج ويربط ما بينهم بربط منطقي ويطلع 
بقواعد؛ القواعد دي هي اللي بعد كده ل| بيتم تدوينها بيكون ده اسمه علم. 

طبعاً مش معنى كده انه في مرحلة النقل يكون نقل شفوي بس؟ لا! حتى مكن يكون النقل 
شفوي أو تدويني» يبقى كده الخلاصة ان كل علم بينقسم لجزءين: رواية وفهم» رواية ودراية» 
الرواية دي يا اما شفهية يا اما بالتدوين» والدراية دي الأول بيكون فهم عام وبعدين يبتدي مرحلة 
التأصيل ووضع القواعد. 

تعالوا مثلاً نتكلم عن اللغة» هنلاقي ان اللغة الأول كانت جرد وسيلة تخاطب ما بين اثنين أو 
أكثر» وبعدين بدؤوا يعملوا حاجه اسمها الكتابة نقل للرموز اللي اتفقوا عليها بكلامهم عشان 
ينقلوها من جيل لجيل بدل ما يكون التواصل ما بين فردين أو أكثر في نفس الجيل وني نفس الوقت 
مكن يحصل التواصل باختلاف الزمن عن طريق الكتابة دي. 

طبعاً بعد الكتابة بالصور بدأت تنعمل ابجديات والكتابة المسمارية وبعد كده الابجديات بقى 


بدأت تختلف, لكن المقصود ان اللغة انتقلت الأول عن طريق الرواية بعد كده اللغة بيبتدي يتعمل 


لها قواعد وأصول علشان تسهل تدريس اللغة دي ويسهل نقلها ويسهل على غير المتحدث بيها 
فهمها. 

يبقى كده علم اللغة انتقل بالمرحلتين اللي تكلمنا عنهم الرواية بعدين الدراية يبقى كده ضربنا مثال 
باللغة ان هي تنقسم لقسمين الرواية والدراية» ونفس الكلام ينطبق مثلاً على الطب» الطب برضو 
في الأول كان ملاحظات عشوائية بمقدمات ونتائج» الواحد مثالا يكون مبلول ويطلع في اموا 
أو لما يكون في مكان دافي ويطلع لمكان بارد بدأ بعد كده يتلاحظ ان اللي بيحصل له المواقف دي 
بيجي له بعد كده أعراض معينة بيتعب وبيتبدي يحصل له رشح ويحصل له تعب في جسمه 
وصداع و و و فبدأً كآنه ربط بين الموقفين المقدمة والنتيجة فبدأت تنحط قواعد متعملش كده 
عشان ما يحصلش كده» والتجارب دي بدأت تتنقل من جيل لحيل لجيل لحيل والتجارب بدأت 
تكثر لحد ما بقينا محتاجين انه احنا نكتبها في كتب» الكتب لم بتكتتب بتبدي تتنقل من جيل جیل» 
يبتدي ناس تانية تفهمها يبتدي يحطوا ها قواعد علشان تساعد الناس اللي بيتعلموها ف يبقى كده 
برضو الطب مر بالمرحلتين أو انقسم لقسمين الرواية والدراية» قيس ع كده بقى أي علم بشري 
وطبعاً العلوم الدينية مش حاجه غريبه» طبيعي برضو انو هي تنقسم لرواية ودراية» يبقى كده 
برضو هنلاقي ان أي علم ديني ينقسم برضو للقسمين دول: الرواية والدراية. 

الرواية: واحد عنده علم بيبتدي ينقلها لواحد تاني معاه في نفس الحيل وبعدين بيبتدوا يكتبوها 


عشان ينقلوها للجيل الثاني» وطبعاً مع نقلها بيتم فهمهاء نقل الفهم من الشخص الأول للشخص 


الثاني» ومع الكتابة بينتقل الفهم ده للجيل اللي بعد منه لحد ما بعد كده يبتدي يتحط ها قواعد 


عشان تسهل دراسة العلم ده. 


المقدمة دي مهمة جداً يا جماعة» سواءً في فهم العلوم عموماً أو العلوم الدينية خصوصاً وده اللي 
هيقوم عليه الموسم الثانى من برناجكم ثبت رجلك. 


يا ريت اللي يتفرج ع الحلقة دي يكررها أكثر من مرة علشان يفهمها كويس» ولو معملش كده 
هفكره في أول كل حلقة من الموسم الثاني انه يرجع للحلقة الأولانية ويتفرج عليهاء لآن مسألة ان 
كل علم رواية ودراية هي الأساس اللي هيقوم عليه الموسم الثاني. 

فيه حاجة ثانية برضو لازم أنبه عليها ف أول حلقة من البرنامج هي مسألة الكتب التراثية أو كتب 
العلوم الشرعية» فيه مدخل كده بيضحكوا بيه علينا مسألة الكتب دي هي كتب فيها صحيح 
وضعيف يبقى ينفع يبقى ما ينفعش يبقى نحتفظ بيها يبقى نرميهاء المسألة دي مهمة جداً ان احنا 
نوضحها في الآول» خدوا بالكم يا جماعة ان أي علم من العلوم الشرعية الكتب بتنقسم فيه 

فيه كتب اسمها كتب الجمع الموضوعي» يعني ايه؟ يعني أي روايات حكت عن الموضوع ده 
النوع التاني من الكتب: اسمه الجمع الحكمي» يعني ايه؟ يعني ما بيكونوش مرتبطين بموضوع 


يجمعوا كل اللي وصلهم عن الصحيح ويكتبوه في كتاب» الضعيف... الموضوعات... بيجمعوا 


كل اللي وصل لهم عن الموضوعات الأحاديث الموضوعة يعني ويحطوه في كتاب» طبعاً هتتكلم 
يعني ايه صحيح ويعني ايه ضعيف؟ وليه الصحيح صحيح؟ وليه الموضوع موضوع؟ وليه 
الضعيف ضعيف؟ الكلام ده كله هنتكلم عليه إن شاء الله ف خلال البرنامج. 

لكن اللي عايز أوصّله مسألة الفرق ما بين الكتاب التراثي ده كتاب جمعي موضوعي ولا كتاب جمع 
حُكميء مهم جداً وهتفيدنا خلال البرنامج» خلاص مش هطوّل عليكم أكتر من كده» كفاية الكم 
دقيقة دول ويا ريت بس تركزوا فيهم كويس. والموسم التاني يا جماعه لازم تتابعوه لأن هيكون 
فيه مفاجآت أي حد يعرف آي حاجه عن العلوم الشرعية صدقني هتلاقي حاجات جديده في 


البرنامج. 


